**LISA 5**

**Toetuse kasutamise tegevusaruanne**

Lepingu nr: käskkiri nr 6 16.02.2021

Aruande esitaja: Eesti Omanike Keskliit MTÜ, reg nr 80066786

Aadress: Rävala pst 8, 10143 Tallinn

Telefon: 642 7020

E-post: omanikud@omanikud.ee

Koduleht: [www.omanikud.ee](http://www.omanikud.ee)

Facebook: <https://www.facebook.com/omanikud.ee>

Liit haldab: <https://petitsioon.ee/>

Esindaja: juhatuse esimees Priidu Pärna

Toetus (käskkiri nr 6 16.02.2021) 25 000

Toetuse kasutamise periood jaanuar - mai 2022

1. **Õigusnõustamine**

Omanike Keskliit pakub omanikele tasuta õigusabi. Laekuvad küsimused on sisult väga erinevad ning vajavad tihti põhjalikumat süvenemist, materjalidega tutvumist ning lisakonsultatsioone küsimuse esitajaga. Lisaks nõustame nii liikmeid kui ka mitteliikmeid telefoni teel. Küsimuste hulk varieerub, nädalas vastame u 10-15 telefonikõnele ja u kirjalikule 10 küsimusele.

Küsimusi on enim alljärgnevatel teemadel:

* Energiahindadest tingitud küsimused (energiahüvitise taotlus, toetusmeetmed jne)
* Korteriomandi- ja korteriühistu seadus;
* Renoveerimistoetused: taotlemine, omaniku järelevalve, elanike eriarvamused;
* Kaasomandi haldamine;
* Muinsuskaitsealade uute kaitsekordade kehtestamine;
* Kasutuskorra kokkulepped nii majas kui ka õuealal;
* KÜ juhatuse või haldusfirma õigused, kohustused ja vastutus;
* Ehitusluba ja kasutusluba;
* Registrite kasutamine;
* Suhted naabritega;
1. **Teavitamine, kaasamine ja muud teenused**

Teavitame omanikke olulistest seadusmuudatustest. Saadame liikmetele **kord kuus uudiskirja**, lisaks teemapõhiseid postitusi omanikele olulistel teemadel, küsime arvamusi ja ettepanekuid. Jagame omanikele infot vajalike seminaride ja kampaaniate kohta.

Oleme alates 2022. aasta mai kuust **Tarbijakaitse ja Tehnilise Järelevalve Ameti koostööpartneriks**. Osaleme Tarbijavaidluste komisjoni töös ja analüüsime tarbijate huvide kaitstust energia, vee, jäätmete, kommunaalteenuste jt sarnastes valdkondades.

Jätkame teavitusega ja kogume jätkuvalt allkirju ning loodame, et Riigikogus majanduskomisjon leiab võimaluse jätkata arutelu koduomanikele eriti südamelähedasel teemal „**Vabastame omanikud avalike kõnniteede hooldamisest“** (www.petitsioon.eekeskkonnas, <https://petitsioon.ee/vabastame-omanikud-omavalitsuste-konniteede> ).

Hea meel on tõdeda, et tänu pikaajalisele selgitustööle on mitmed omavalitsused võtnud omanikke kuulda ning teostavad ise omavalitsuse kõnniteede korrashoidu. Andsime välja ka **Koduomaniku sõbra tiitli** omavalitsustele, Võru ja Rakvere linnale, kes on vabastanud omanikud omavalitsuse kõnniteede hoolduse kohustusest. Oleme osalenud mitmetel nõupidamistel Tallinna linnavalitsuses, kuidas ka pealinnas kõnniteede talvist hooldust muuta ja Riigikogu majanduskomisjoni vastavatel aruteludel.

**Ajakirjas „Kodu ja Aed“** ilmub igakuiselt EOKL logoga tähistatud õigusnõu rubriik, kus meie juristid vastavad lugejate küsimustele, mis seotud kinnisvaraga. Koostöös ajakirjaga oleme osalised „**Kaunis kodu**“ konkursil ja anname välja liidu eriauhinda „**Rahvuslik kodu“. Maalehes** avaldab juhatuse esimees Priidu Pärna vastuseid lugejate juriidilistele küsimustele.

EOKL on **Eesti Kindlustusühistu ÜKS** asutajaliige. Aitame kaasa teavitus- ja selgitustöös, et ühistu jõuaks kapitali kaasamise ning tegevusega eesmärgini, pakkuda omanikule kindlustusteenust ning omanikutulu.

Oleme aktiivsed sotsiaalmeedia kontol <https://www.facebook.com/omanikud.ee>, täiendame pidevalt kodulehe sisu ja vahendame infot, mis seotud kodumajapidamise ja vastava seadusandlusega. Selleks on kodulehel rubriik “Hea teada“ <https://www.omanikud.ee/heateada>.

Ukraina sõja taustal kutsusime omanikke andma panust sõjapõgenike toetuseks ning pakkusime omalt poolt välja lahendusi, kuidas soodustada korteri üürimist põgenikele.

1. **Omanike huvide kaitse seadusloomes**

Tegeleme liikmete teadlikkuse tõstmisega, kaasates neid seadusloome protsessi ning püüame takistada (omapoolsete ettepanekute tegemisega) riigi kasvavat survet omandit kitsendada ja allutada see avalikele huvidele.

**Arvamusavaldused ja ettepanekud seaduseelnõudele:** [**https://www.omanikud.ee/uudised**](https://www.omanikud.ee/uudised)

* Saatsime Muinsuskaitseametile teabenõude **Sillamäe muinsuskaitseala loomise kohta**.
* Tegime rahandusministrile ettepaneku anda ajutine, näiteks kolmeaastane **maksuvabastus neile eraisikutest üürikinnisvara pakkujatele, kes annavad oma vaba kinnisvara üürile sõjapõgenikele**.
* Saatsime liidu seisukohad eelnõule „**Maakatastriseaduse, asjaõigusseaduse ja teiste seaduste muutmise** seaduse eelnõu“
* Osalesime **Riigikogu rahanduskomisjoni** töös seoses kavandatava maamamaksutõusuga maahindamise ja maamaksuseaduse muutmise eelnõu menetlemisel.
* Saatsime toetuskirja Tartu Ülikoolile **baltisaksa kultuuripärandi teemalise mikrokraadi** väljatöötamiseks ja levitamiseks.
* Tegime ettepaneku, et **karmistada välisriigi kodanike poolt kinnisvara omandamise** **piiranguid**.
* Saatsime **arvamuse korteriomandi- ja korteriühistuseaduse** jt seaduste muutmise seaduse eelnõule.
* Tegime ettepanekuid **Tallinna jäätmekava** 2022-2026 dokumenti.
* Koos Eesti Õliühinguga tegime ettepanekud energiahindade kriisi leevenduseks **langetada kütteõli aktsiisi**.
* **Pärisime aru eramute energiatõhususe rahastamise** võimaluste kohta.
* Tegime ettepaneku **vähendada ranna ehituskeeluvööndi**t, mis on ebaproportsionaalne omandipiirang.
1. **Koostöö teiste vabaühendustega**

Teeme koostööd teiste vabaühendustega.

* Oleme **Eesti Vabaühenduste Liidu** liige.
* Kohtume kattuvate teemade aruteludeks **Erametsaliidu** ja **Eesti Korteriühistute Liiduga** (n kõnniteede talvine korrashoid, muinsuskaitse alade korraldus jne).
1. **Muu tegevus**
* Haldame arvamus- ja hääletusportaali **www.**[**petitsioon.ee**](https://petitsioon.ee)
* Osaleme **Tallinna üürikomisjoni** tegevuses ja mitmed meie liikmed Tallinna linnaosade **elamukomisjonide** töös.
* Oleme esindatud Riigi **Muinsuskaitsenõukogus** eesmärgiga esindada seal mälestiste omanike huve, eelkõige on olnud aktuaalne muinuskaitsealade kaitsekordade uuendamine.
* EOKL on rahvusvahelise **koduomanike liidu UIPI** liige ja osaleb selle töös.
* Osaleme ajakirja “Kodu ja Aed” kodukaunistamise konkursi **KAUNIS KODU** korraldamises ja anname välja **eriauhinda rahvuslikule kodule**.
* Oleme aktiivsed sotsiaalmeediakontodel.
1. **Tegevuste olulisemad tulemused ja kõrvalekalded**

EOKL tegevus omanike huvikaitsel on olnud tulemuslik. Oleme oma sõnumitega jõudnud rohkemate liikmeteni, teavitades liikmeid olulistest seadusemuudatustest ning nõustanud juriidiliste teemadega pöördunuid. Tänu meie teavitustööle on liikmed teadlikumad ning informeeritumad ja kasvab liikmemaksu tasumine. Jätkame igapäevaselt teavitustööga eesootavatest seadusemuudatustest. Aktiivne liikmesuhtlus on aidanud kaasa ka liikmebaasi korrastamisele. Oluline tulemus on, et avalik võim aktsepteerib meid omanike huvide esindajana ja sama tunnetavad ka omanikud.

Põhikulud on seotud büroo ülalpidamisega (tööjõukulu, üür, IT kulud). Juhatuse liikmetele töötasu ei maksta. Kasutame rahalist toetust säästlikult ning vajaduspõhiselt.

Priidu Pärna

EOKL juhatuse esimees

Aruande koostamise kuupäev: 13.06.2022

Aruande koostanud: Kati Kuusk